**Муниципаль вазыйфа йә контракт буенча җирле администрация башлыгы вазыйфасын биләүне дәгъвалаучы гражданнар, муниципаль вазыйфалар йә контракт буенча җирле администрация башлыгы вазыйфаларын биләүче затлар тарафыннан керемнәр, чыгымнар, мөлкәт турында һәм мөлкәти характердагы йөкләмәләр хакында белешмәләр тапшыру тәртибе турында**

**Татарстан Республикасы**

**ЗАКОНЫ**

Татарстан Республикасы

Дәүләт Советы тарафыннан

2017 елның 11 июлендә

кабул ителде

*(2019 елның 9 декабрендәге 99-ТРЗ номерлы, 2020 елның 24 апрелендәге*

*16-ТРЗ номерлы, 2020 елның 26 декабрендәге 97-ТРЗ номерлы, 2022 елның*

*18 июнендәге 32-ТРЗ номерлы, 2023 елның 24 февралендәге 7-ТРЗ номерлы, 2023 елның 6 апрелендәге 24-ТРЗ номерлы Татарстан Республикасы законнары редакциясендә)*

1 статья. **Әлеге Законның җайга салу предметы**

1. Әлеге Закон «Коррупциягә каршы көрәш турында» 2008 елның 25 декабрендәге 273-ФЗ номерлы, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы һәм «Россия Федерациясендә муниципаль хезмәт турында» 2007 елның 2 мартындагы 25-ФЗ номерлы федераль законнар нигезендә муниципаль вазыйфа йә контракт буенча җирле администрация башлыгы вазыйфасын биләүне дәгъвалаучы гражданнар, муниципаль вазыйфалар йә контракт буенча җирле администрация башлыгы вазыйфаларын биләүче затлар тарафыннан керемнәр, чыгымнар, мөлкәт турында һәм мөлкәти характердагы йөкләмәләр хакында белешмәләр, шулай ук хатынының (иренең) һәм балигъ булмаган балаларының керемнәре, чыгымнары, мөлкәте турында һәм мөлкәти характердагы йөкләмәләре хакында белешмәләр (алга таба – керемнәр, чыгымнар, мөлкәт турында һәм мөлкәти характердагы йөкләмәләр хакында белешмәләр) тапшыру тәртибен билгели.

2. Әлеге Закон муниципаль сайлаулар нәтиҗәләре буенча биләнә торган муниципаль вазыйфалар биләүне дәгъвалаучылар тарафыннан керемнәр, чыгымнар, мөлкәт турында һәм мөлкәти характердагы йөкләмәләр хакында белешмәләр тапшыруга бәйле мөнәсәбәтләргә кагылмый.

2 статья. **Керемнәр, чыгымнар, мөлкәт турында һәм мөлкәти характердагы йөкләмәләр хакында белешмәләр тапшыру тәртибе һәм сроклары**

1. Керемнәр, чыгымнар, мөлкәт турында һәм мөлкәти характердагы йөкләмәләр хакында белешмәләр муниципаль вазыйфа йә контракт буенча җирле администрация башлыгы вазыйфасын биләүне дәгъвалаучы гражданнар, муниципаль вазыйфалар йә контракт буенча җирле администрация башлыгы вазыйфаларын биләүче затлар тарафыннан әлеге Законда билгеләнгән тәртиптә федераль законнар нигезендә расланган белешмә рәвешендә тапшырыла.

2. Әлеге статьяның 1 өлешендә каралган белешмә керемнәр, чыгымнар, мөлкәт турында һәм мөлкәти характердагы йөкләмәләр хакында белешмәләр тапшыру өчен махсуслаштырылган мәгълүмат ресурсы (dohod.tatar.ru) ярдәмендә тутырыла һәм Татарстан Республикасы Рәисенә тапшырыла. Күрсәтелгән белешмәнең муниципаль вазыйфа йә контракт буенча җирле администрация башлыгы вазыйфасын биләүне дәгъвалаучы гражданнар, муниципаль вазыйфалар йә контракт буенча җирле администрация башлыгы вазыйфаларын биләүче затлар тарафыннан имзаланган кәгазь күчермәсе тиешле муниципаль районда (шәһәр округында) коррупциячел һәм башка хокук бозуларны профилактикалау эше буенча җаваплы вазыйфаи затка җибәрелә һәм законнар нигезендә сакланырга тиеш була. *(2 өлеш 2019 елның 9 декабрендәге 99-ТРЗ номерлы, 2023 елның 6 апрелендәге 24-ТРЗ номерлы Татарстан Республикасы законнары редакциясендә)*

3. Федераль законда башкасы каралмаган булса, муниципаль вазыйфа йә контракт буенча җирле администрация башлыгы вазыйфасын биләүне дәгъвалаучы граждан тарафыннан түбәндәгеләр тапшырыла:

1) муниципаль вазыйфа, контракт буенча җирле администрация башлыгы вазыйфасын биләү өчен документлар тапшыру елына кадәрге календарь ел өчен барлык чыганаклардан алынган керемнәре (элеккеге эш урынында яисә сайланулы вазыйфа биләү урынында алынган керемнәрне, пенсияләрне, пособиеләрне, башка түләүләрне кертеп) турында белешмәләр,шулай ук граждан муниципаль вазыйфа, контракт буенча җирле администрация башлыгы вазыйфасын биләү өчен документлар тапшыру аена кадәрге айның беренче числосына (хисап датасына) милек хокукындагы мөлкәте хакында һәм мөлкәти характердагы йөкләмәләре турында белешмәләр;

2) граждан муниципаль вазыйфа, контракт буенча җирле администрация башлыгы вазыйфасын биләү өчен документлар тапшыру елына кадәрге календарь ел өчен хатынының (иренең) һәм балигъ булмаган балаларының барлык чыганаклардан алынган керемнәре (хезмәт хакын, пенсияләрне, пособиеләрне, башка түләүләрне кертеп) турында белешмәләр, шулай ук граждан муниципаль вазыйфа, контракт буенча җирле администрация башлыгы вазыйфасын биләү өчен документлар тапшыру аена кадәрге айның беренче числосына (хисап датасына) аларның милек хокукындагы мөлкәте хакында һәм мөлкәти характердагы йөкләмәләре турында белешмәләр;

3) хисап чорында (1 гыйнвардан 31 декабрьгә кадәр) җир кишәрлеге, башка күчемсез мөлкәт объекты, транспорт чарасы, кыйммәтле кәгазьләр (оешмаларның устав (тупланма) капиталларындагы катнашу өлешләре, пайлар) , цифрлы финанс активлары, цифрлы валюта сатып алуга кагылышлы һәр алыш-биреш буенча үз чыгымнары, шулай ук хатынының (иренең) һәм балигъ булмаган балаларының чыгымнары турында һәм бу алыш-бирешләр башкарылган акчаларны алу чыганаклары хакында белешмәләр, әгәр мондый алыш-бирешләрнең гомуми суммасы әлеге гражданның һәм аның хатынының (иренең) хисап чорына кадәрге соңгы өч елдагы гомуми кеременнән артыграк булса. *(3 пункт 2020 елның 26 декабрендәге 97-ТРЗ номерлы Татарстан Республикасы Законы редакциясендә)*

4. Муниципаль вазыйфа яисә контракт буенча җирле администрация башлыгы вазыйфасын биләүче зат (муниципаль берәмлекләрнең вәкиллекле органнары депутатлары муниципаль вазыйфаларын биләүче һәм үз вәкаләтләрен даими булмаган нигездә башкаручы затлардан тыш) тарафыннан ел саен Татарстан Республикасы дәүләт граждан хезмәткәрләре тарафыннан керемнәр, мөлкәт турында һәм мөлкәти характердагы йөкләмәләр хакындагы белешмәләрне тапшыру өчен билгеләнгән срокта түбәндәгеләр тапшырыла: *(беренче абзац 2019 елның 9 декабрендәге 99-ТРЗ номерлы, 2020 елның 24 апрелендәге 16-ТРЗ номерлы, 2023 елның 24 февралендәге 7-ТРЗ номерлы Татарстан Республикасы законнары редакциясендә)*

1) хисап чорында (1 гыйнвардан 31 декабрьгә кадәр) барлык чыганаклардан алынган керемнәре (акчалата бүләкләүне, пенсияләрне, пособиеләрне, башка түләүләрне кертеп) турында белешмәләр, шулай ук хисап чоры ахырына (31 декабрь) милек хокукындагы мөлкәте хакында һәм мөлкәти характердагы йөкләмәләре турында белешмәләр;

2) хисап чорында (1 гыйнвардан 31 декабрьгә кадәр) хатынының (иренең) һәм балигъ булмаган балаларының барлык чыганаклардан алынган керемнәре (хезмәт хакын, пенсияләрне, пособиеләрне, башка түләүләрне кертеп) турында белешмәләр, шулай ук аларның милек хокукындагы мөлкәте хакында һәм хисап чоры ахырына (31 декабрь) мөлкәти характердагы йөкләмәләре турында белешмәләр;

3) хисап чорында (1 гыйнвардан 31 декабрьгә кадәр) җир кишәрлеге, башка күчемсез мөлкәт объекты, транспорт чарасы, кыйммәтле кәгазьләр (оешмаларның устав (тупланма) капиталларындагы катнашу өлешләре, пайлар), цифрлы финанс активлары, цифрлы валюта сатып алуга кагылышлы һәр алыш-биреш буенча үз чыгымнары, шулай ук хатынының (иренең) һәм балигъ булмаган балаларының чыгымнары турында һәм бу алыш-бирешләр башкарылган акчаларны алу чыганаклары хакында белешмәләр, әгәр мондый алыш-бирешләрнең гомуми суммасы әлеге затның һәм аның хатынының (иренең) хисап чорына кадәрге соңгы өч елдагы гомуми кеременнән артыграк булса. *(3 пункт 2020 елның 26 декабрендәге 97-ТРЗ номерлы Татарстан Республикасы Законы редакциясендә)*

41. Муниципаль берәмлекнең вәкиллекле органы депутаты муниципаль вазыйфасын биләүче һәм үз вәкаләтләрен даими булмаган нигездә башкаручы зат керемнәре, мөлкәте һәм мөлкәти характердагы йөкләмәләре турындагы белешмәләрне депутат булып сайланган, аңа вакантлы депутат мандаты тапшырылган көннән алып дүрт ай эчендә тапшыра. Муниципаль берәмлекнең вәкиллекле органы депутаты муниципаль вазыйфасын биләүче һәм үз вәкаләтләрен даими булмаган нигездә башкаручы зат «Дәүләт вазыйфаларын биләүче затларның һәм башка затларның чыгымнары керемнәренә туры килүне тикшереп тору турында» 2012 елның 3 декабрендәге 230-ФЗ номерлы Федераль законның 3 статьясындагы 1 өлешендә каралган очракларда керемнәре, чыгымнары, мөлкәте турында һәм мөлкәти характердагы йөкләмәләре хакындагы белешмәләрне Россия Федерациясе законнары нигезендә тапшыра. Хисап чоры дәвамында, «Дәүләт вазыйфаларын биләүче затларның һәм башка затларның чыгымнары керемнәренә туры килүне тикшереп тору турында» 2012 елның 3 декабрендәге 230-ФЗ номерлы Федераль законның 3 статьясындагы 1 өлешендә каралган, гомуми суммасы әлеге затның һәм аның хатынының (иренең) хисап чорына кадәрге соңгы өч елдагы гомуми кеременнән арткан алыш-бирешләр башкарылмаган очракта, муниципаль берәмлекнең вәкиллекле органы депутаты муниципаль вазыйфасын биләүче һәм үз вәкаләтләрен даими булмаган нигездә башкаручы зат бу хакта, әлеге статьяның 2 өлешендә каралган махсуслаштырылган мәгълүмат ресурсыннан файдаланып, әлеге Законга кушымтада каралган форма буенча хәбәрнамә җибәрү юлы белән Татарстан Республикасы Рәисенә хәбәр итә. Әлеге өлештә каралган хәбәрнамә, шулай ук белешмәләр (хисап чоры дәвамында «Дәүләт вазыйфаларын биләүче затларның һәм башка затларның чыгымнары керемнәренә туры килүне тикшереп тору турында» 2012 елның 3 декабрендәге 230-ФЗ номерлы Федераль законның 3 статьясындагы 1 өлешендә каралган алыш-бирешләр ясалган очракта) Татарстан Республикасы дәүләт граждан хезмәткәрләре тарафыннан керемнәре, мөлкәте турында һәм мөлкәти характердагы йөкләмәләре хакындагы белешмәләрне тапшыру өчен билгеләнгән срокта тапшырыла.

Муниципаль берәмлекнең вәкиллекле органы депутаты муниципаль вазыйфаларын биләүче затлар тарафыннан керемнәре, чыгымнары, мөлкәте турында һәм мөлкәти характердагы йөкләмәләре хакында тапшырыла торган белешмәләр турындагы мәгълүматтан, мондый затлар тарафыннан керемнәре, чыгымнары, мөлкәте турында һәм мөлкәти характердагы йөкләмәләре хакында белә торып дөрес булмаган яисә тулы булмаган белешмәләрне тапшыру хакындагы мәгълүматтан файдалана алуны тәэмин итү федераль законнар, Россия Федерациясе Президенты указлары нигезендә гамәлгә ашырыла.

Хәбәрнамәнең муниципаль берәмлекнең вәкиллекле органы депутаты муниципаль вазыйфасын биләүче һәм үз вәкаләтләрен даими булмаган нигездә башкаручы зат тарафыннан имзаланган кәгазь күчермәсе тиешле муниципаль районда (шәһәр округында) коррупциячел һәм башка хокук бозуларны профилактикалау эше буенча җаваплы вазыйфаи затка җибәрелә һәм законнар нигезендә сакланырга тиеш була.

*(41 өлеш 2023 елның 24 февралендәге 7-ТРЗ номерлы Татарстан Республикасы Законы редакциясендә)*

5. Әлеге Закон нигезендә керемнәре, чыгымнары, мөлкәте турында һәм мөлкәти характердагы йөкләмәләре хакында, шулай ук хатынының (иренең) һәм балигъ булмаган балаларының керемнәре, чыгымнары, мөлкәте турында һәм мөлкәти характердагы йөкләмәләре хакында белешмәләр тапшырган гражданга муниципаль вазыйфа вәкаләтләре бирелмәсә (күрсәтелгән муниципаль вазыйфага билгеләнеп куелмаса, сайланмаса), ул контракт буенча җирле администрация башлыгы вазыйфасына билгеләнеп куелмаса, бу белешмәләр аның язмача гаризасы буенча үзенә кире кайтарыла.

3 статья. **Керемнәр, чыгымнар, мөлкәт турында һәм мөлкәти характердагы йөкләмәләр хакында төгәлләштерелгән белешмәләр тапшыру**

1. Муниципаль вазыйфа йә контракт буенча җирле администрация башлыгы вазыйфасын биләүне дәгъвалаучы граждан, муниципаль вазыйфа йә контракт буенча җирле администрация башлыгы вазыйфасын биләүче зат керемнәре, чыгымнары, мөлкәте турында һәм мөлкәти характердагы йөкләмәләре турында тапшырылган белешмәләрдә нинди дә булса мәгълүматның булмавын яисә тулысынча булмавын йә хаталар булуын ачыклаган очракта, алар әлеге Законда билгеләнгән тәртиптә Татарстан Республикасы Рәисенә керемнәр, чыгымнар, мөлкәт турында һәм мөлкәти характердагы йөкләмәләр турында төгәлләштерелгән белешмәләр (алга таба – төгәлләштерелгән белешмәләр) тапшырырга хокуклы. *(1 өлеш 2023 елның 6 апрелендәге 24-ТРЗ номерлы Татарстан Республикасы Законы редакциясендә)*

2. Муниципаль вазыйфа йә контракт буенча җирле администрация башлыгы вазыйфасын биләүне дәгъвалаучы граждан төгәлләштерелгән белешмәләрне күрсәтелгән белешмәләр тапшыру көненнән алып бер ай эчендә тапшырырга хокуклы.

3. Муниципаль вазыйфа йә контракт буенча җирле администрация башлыгы вазыйфасын биләүче зат төгәлләштерелгән белешмәләрне әлеге Законның 2 статьясындагы 4 һәм 41 өлешләрендә күрсәтелгән вакыт тәмамланганнан соң бер ай эчендә тапшырырга хокуклы. *(3өлеш 2019 елның 9 декабрендәге 99-ТРЗ номерлы Татарстан Республикасы Законы редакциясендә)*

4 статья. **Керемнәр, чыгымнар, мөлкәт турында һәм мөлкәти характердагы йөкләмәләр хакында белешмәләр тапшырмаган йә белә торып ялган яисә тулы булмаган белешмәләр тапшырган өчен җаваплылык**

1. Керемнәр, чыгымнар, мөлкәт турында һәм мөлкәти характердагы йөкләмәләр турында белешмәләр тапшырмаган, шулай ук белә торып дөрес булмаган яисә тулы булмаган белешмәләр тапшырган өчен муниципаль вазыйфалар йә контракт буенча җирле администрация башлыгы вазыйфасын биләүче затлар Россия Федерациясе законнары нигезендә җаваплы булалар.

2. Керемнәр, чыгымнар, мөлкәт турында һәм мөлкәти характердагы йөкләмәләр турында белешмәләр тапшырмау факты яисә муниципаль вазыйфа йә контракт буенча җирле администрация башлыгы вазыйфасын биләүче затның керемнәр, чыгымнар, мөлкәт турында һәм мөлкәти характердагы йөкләмәләр турында белешмәләрне объектив сәбәпләр аркасында тапшырмавы хакында гариза Татарстан Республикасы Рәисе тарафыннан билгеләнгән тәртиптә каралырга тиеш. *(2 өлеш 2023 елның 6 апрелендәге 24-ТРЗ номерлы Татарстан Республикасы Законы редакциясендә)*

5 статья. **Әлеге Законның үз көченә керү тәртибе һәм аны куллану үзенчәлекләре**

1. Әлеге Закон рәсми басылып чыккан көненнән соң 10 көн узгач үз көченә керә.

2. Муниципаль вазыйфалар йә контракт буенча җирле администрация башлыгы вазыйфасын биләүче затлар 2018 елның 1 гыйнварыннан башлап әлеге Законда билгеләнгән тәртиптә керемнәр, чыгымнар, мөлкәт турында һәм мөлкәти характердагы йөкләмәләр хакында белешмәләр тапшыра.

3. Муниципаль вазыйфалар йә контракт буенча җирле администрация башлыгы вазыйфасын биләүче затлар тарафыннан 2016 ел өчен керемнәр, чыгымнар, мөлкәт турында һәм мөлкәти характердагы йөкләмәләр хакында белешмәләр тапшырылган җирле үзидарә органнары күрсәтелгән белешмәләрне, санкцияләнмәгән файдаланудан сакланышын тәэмин итеп, электрон саклагычта 2017 елның 31 декабренә кадәр Татарстан Республикасы Президентына җибәрәләр.

Татарстан Республикасы

Президенты Р.Н. Миңнеханов

Казань, Кремль

2017 елның 19 июле

№ 56-ТРЗ

«Муниципаль вазыйфа йә контракт буенча җирле администрация башлыгы вазыйфасын биләүне дәгъвалаучы гражданнар, муниципаль вазыйфалар йә контракт буенча җирле администрация башлыгы вазыйфаларын биләүче затлар тарафыннан керемнәр, чыгымнар, мөлкәт турында һәм мөлкәти характердагы йөкләмәләр хакында белешмәләр тапшыру тәртибе турында» Татарстан Республикасы Законына кушымта *(кушымта 2023 елның 24 февралендәге 7-ТРЗ номерлы Татарстан Республикасы Законы редакциясендә)*

Татарстан Республикасы Рәисе

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Хәбәрнамә

Мин, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ муниципаль районы

муниципаль район исеме

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ депутаты

муниципаль берәмлек вәкиллекле органы исеме (хәбәрнамә авыл яисә шәһәр җирлеге депутаты тарафыннан тапшырылса гына күрсәтелә)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

фамилиясе, исеме һәм атасының исеме (булган очракта)

\_\_\_\_\_\_\_ елның «\_\_\_»\_\_\_\_\_\_\_\_\_\_\_ туган, паспорт сериясе \_\_\_\_\_\_ №\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

паспорт бирелгән дата һәм аны биргән орган

«Коррупциягә каршы көрәш турында» 2008 елның 25 декабрендәге 273-ФЗ номерлы Федераль законның 121 статьясындагы 42 өлеше,«Муниципаль вазыйфа йә контракт буенча җирле администрация башлыгы вазыйфасын биләүне дәгъвалаучы гражданнар, муниципаль вазыйфалар йә контракт буенча җирле администрация башлыгы вазыйфаларын биләүче затлар тарафыннан керемнәр, чыгымнар, мөлкәт турында һәм мөлкәти характердагы йөкләмәләр хакында белешмәләр тапшыру тәртибе турында» 2017 елның 19 июлендәге 56-ТРЗ номерлы Татарстан Республикасы Законының 2 статьясындагы 41 өлеше нигезендә Сезгә түбәндәгеләрне хәбәр итәм: 20 \_\_\_ елның 1 гыйнварыннан 31 декабренә кадәрге хисап чоры дәвамында минем тарафтан, хатыным (ирем) һәм (яисә) балигъ булмаган балаларым тарафыннан «Дәүләт вазыйфаларын биләүче затларның һәм башка затларның чыгымнары керемнәренә туры килүне тикшереп тору турында» 2012 елның 3 декабрендәге 230-ФЗ номерлы Федераль законның 3 статьясындагы 1 өлешендә каралган гомуми суммасы безнең (минем һәм хатынымның (иремнең) хисап чорына кадәрге соңгы өч елда алган гомуми керемнән артык булган алыш-бирешләр (җир кишәрлеге, башка күчемсез мөлкәт объекты, транспорт чарасы, кыйммәтле кәгазьләр (оешмаларның устав (җыелма) капиталларында катнашу өлешләре, пайлар), цифрлы финанс активлары, цифрлы валюта алу буенча алыш-бирешләр) ясалмады.

Әлеге белешмәләрнең дөреслеген раслыйм.

«\_\_\_\_»\_\_\_\_\_\_\_\_\_\_\_\_\_ 20\_\_ ел \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

хәбәрнамә тапшырган зат имзасы

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(хәбәрнамәне кабул итеп алырга вәкаләт бирелгән затның фамилиясе, исеме, атасының исеме (булган очракта) һәм имзасы)».